b'\n_START_ARTICLE_\nItsen\xc3\xa4isten aurinkokuntien konfederaatio\n_START_SECTION_\nSynty\n_START_PARAGRAPH_\nKun Naboon taistelu oli p\xc3\xa4\xc3\xa4ttynyt, Galaktisessa tasavallassa alkoi tapahtua huonoja asioita. Uusi liittokansleri Palpatine lupasi palauttaa rauhan ja j\xc3\xa4rjestyksen tasavaltaan, mutta h\xc3\xa4n ei onnistunut t\xc3\xa4ss\xc3\xa4. Todellisuudessa se olikin h\xc3\xa4nen tavoitteensa. Senaatissa alkoi tapahtua kiistoja monen aurinkokunnan kanssa ja kymmenen vuoden kuluttua satoja aurinkokuntia oli j\xc3\xa4tt\xc3\xa4nyt Tasavallan ja liittynyt silloin perustettuun separatistiliikkeeseen ja monet muut olivat aikeissa liitty\xc3\xa4. Liikkeen johtajana toimi entinen jedimestari kreivi Dooku._NEWLINE_Itsen\xc3\xa4isten aurinkokuntien konfederaatio syntyi Geonosiksella, kun kreivi Dooku ehdotti kahden eri separatistiliikkeen, Kauppakillan ja Yhti\xc3\xb6liittouman, yhdist\xc3\xa4mist\xc3\xa4. Kauppakiltoihin kuului mm. Kauppaliitto ja Yhti\xc3\xb6liittoumaan Intergalaktinen pankkiklaani. Sopimus yhdistymisest\xc3\xa4 allekirjoitettiin ja konfederaatio oli valmis aloittamaan sodan Tasavaltaa vastaan. Monille konfederaation j\xc3\xa4senille kreivi Dooku oli ylin johtaja, mutta todellisuudessa konfederaation ylin johtaja oli Dookun sithmestari Darth Sidious eli Palpatine.\n_START_SECTION_\nTuho\n_START_PARAGRAPH_\nKonfederaatio tuhoutui kloonisotien p\xc3\xa4\xc3\xa4tteeksi, kun silloin syntyneen Galaktisen Imperiumin keisari Palpatine komensi uutta oppilastaan Darth Vaderia tappamaan separatistijohtajat Mustafarissa. T\xc3\xa4m\xc3\xa4n tehty\xc3\xa4\xc3\xa4n Vader k\xc3\xa4ski sammuttaa kaikki konfederaation droidit.\n_START_SECTION_\nSotavoimat\n_START_PARAGRAPH_\nKonfederaation sotavoimat koostuivat l\xc3\xa4hes kokonaan taisteludroideista, joihin kuului mm. normaalit taisteludroidit, supertaisteludroidit ja droidekat. Erilaisia suuria maataisteluyksik\xc3\xb6it\xc3\xa4 oli iso h\xc3\xa4m\xc3\xa4h\xc3\xa4kkidroidi, hailfire-tankki, MTT-miehist\xc3\xb6nkuljetusalus ja AAT-tankki. Avaruussotajoukot koostuvat Kauppaliiton taistelulaivoista ja droidih\xc3\xa4vitt\xc3\xa4jist\xc3\xa4. Konfederaation suurimpina komentajina toimivat kreivi Dooku ja kenraali Grievous.'